मुंबईः एक जमाने में बेखौफ और निडर बल्लेबाज माने जाने वाले वीरेंद्र सहवाग उस समय परेशानी में घिरते नजर आए, जब पंजाब की सह मालकिन प्रीति जिंटा ने उनसे पूछा कि टीम 158 रनों का पीछा क्यों नहीं कर पाई. उनकी क्या रणनीति थी? बता दें कि आईपीएल 2018 राजस्थान ने पंजाब को 158 रनों का लक्ष्य दिया था, लेकिन लोकेश राहुल और क्रिस गेल जैसे धाकड़ बल्लेबाजों से सजी उनकी टीम इसे बनाने में नाकाम रही. खबरों की माने तो इस मुद्दे पर सहवाग और प्रीति की बीच में तल्ख बातचीत हुई. सहवाग पहले शख्स नहीं हैं, जिनसे प्रीति जिंटा की नाराजगी की खबर आई हैं. 2016 में संजय बांगर के साथ भी ऐसा हो चुका है.